Решение на Общия съд от 27 ноември 2024 г. — BASF и др./Комисия
(Дело T-453/22)1
(Околна среда и опазване на човешкото здраве — Регламент (ЕО) № 1272/2008 — Класифициране, етикетиране и опаковане на някои вещества и смеси — Делегиран регламент (ЕС) 2022/692 — Класифициране и етикетиране на веществото N-карбоксиметилиминобис(етиленнитрило)тетра(оцетна киселина) и на нейните пентанатриеви и пентакалиеви соли (DTPA) — Критерии за класифициране на дадено вещество като токсично за репродукцията от категория 1B — Характерно специфично свойство да се причиняват вредни ефекти върху репродукцията — Вторични и неспецифични последици на други токсични въздействия — Възможно влияние върху токсичността, свързана с майката — Подходящ характер на класифицирането —Липса на обществено обсъждане на становищата на комитета за оценка на риска към ECHA — Междуинституционално споразумение за по-добро законотворчество — Липса на оценка на въздействието)
Език на производството: английски
Страни
Жалбоподатели: BASF SE (Лудвигсхафен на Рейн, Германия), Dow Europe GmbH (Хорген, Швейцария), Nouryon Functional Chemicals BV (Амстердам, Нидерландия) (представители: J.-P. Montfort и P. Chopova-Leprêtre, avocats)
Ответник: Европейска комисия (представители: M. Farley и R. Lindenthal,)
Встъпили страни в подкрепа на ответника: Френска република (представители: B. Fodda, B. Travard и M. de Lisi), Европейска агенция по химикали (представители: A. Deloff-Bialek, A. Hautamäki и M. Heikkilä)
Предмет
С жалбата си на основание член 263 ДФЕС жалбоподателите искат отмяна на Делегиран регламент (ЕС) 2022/692 на Комисията от 16 февруари 2022 година за изменение с цел адаптиране към научно-техническия прогрес на Регламент (ЕО) № 1272/2008 на Европейския парламент и на Съвета относно класифицирането, етикетирането и опаковането на вещества и смеси (ОВ L 129, стр. 1, 2022 г.) в частта му, с която въвежда хармонизирана класификация и етикетиране за N-карбоксиметилиминобис(етиленнитрило)тетра(оцетна киселина) и за нейните пентанатриеви и пентакалиеви соли в клас на опасност от токсичност за репродукцията от категория 1B.
Диспозитив
Отхвърля жалбата.
Осъжда BASF SE, Dow Europe GmbH и Nouryon Functional Chemicals BV да понесат направените от тях съдебни разноски и да заплатят съдебните разноски на Европейската комисия.
Френската република и Европейската агенция по химикали (ECHA) понасят направените от тях съдебни разноски.
____________
1 ОВ C 389, 10.10.2022 г.